Nr. C 116/4 De Europæiske Fællesskabers Tidende 11. 5. 90 
STATSSTØTTE 
C 2/89 
KOMMISSIONENS BESLUTNING 
af 1. marts 1990 
om visse foranstaltninger til støtte af udviklingen og effektiviseringen af fiskeriaktiviteterne 
Italien (Emilia-Romagna) 
(Artikel 92 til 94 i Traktaten om Oprettelse af Det Europceiske Økonomiske Fcellesskab) 
(90/C 116/03) 
Ved skrivelse nr. SG(89) D/2568 af 23. februar 1989 fik 
den italienske regering meddelelse om, at Kommissionen 
havde besluttet at indlede undersøgelsesproceduren efter 
EØF-Traktatens artikel 93, stk. 2, over for samtlige 
foranstaltninger, der er fastsat i regionallov nr. 3 af 14. 
februar 1979, som ændret ved regionallov 160 af 18. maj 
1988. 
Ved skrivelse af 5. juli 1989 og af 3. oktober 1989 
tilsendte de italienske myndigheder Kommissionen deres 
bemærkninger. 
Efter at Kommissionen ved skrivelse af 21. juni 1989 
havde givet de interesserede parter en frist til at frem­
sætte deres bemærkninger, gav en medlemsstats regering 
sin tilslutning til beslutningen om at indlede proceduren 
efter Traktatens artikel 93, stk. 2, i det foreliggende 
tilfælde. 
I. Da disse støtteforanstaltninger allerede fandt anven­
delse, beklager Kommissionen stærkt, at de italienske 
myndigheder ikke har opfyldt deres forpligtelser i 
henhold til EØF-Traktatens artikel 93, stk. 3, og den 
forbeholder sig ret til at træffe forholdsregler til at 
sikre, at disse regler overholdes. 
II. I lov nr. 48 af 2. december 1988 er der opstillet et 
budget for samtlige interventioner, der er fastsat ved 
lov nr. 3 af 14. februar 1979 med senere ændringer, 
og Kommissionen har derfor gennemgået alle de 
pågældende foranstaltninger under hensyn til 
konkurrencereglerne og retningslinjerne for gennem­
gangen af national støtte til fiskerisektoren (EFT nr. 
C 313 af 8. december 1988, s. 21) samt forordning 
(EØF) nr. 4028/86 og nr. 355/77, som nu er erstattet 
af forordning (EØF) nr. 4042/89. 
Ifølge de oplysninger, som Kommissionen råder over, 
yder de regionale myndigheder den ovenfor nævnte 
støtte i overensstemmelse med den nationale plan for 
fiskeriet, der blev vedtaget ved ministeriel bekendtgørelse 
nr. 95 af 4. august 1988, fremsendt til Kommissionen ved 
skrivelse af 28. december 1988. I denne plan, som udgør 
den nationale ramme for udviklingen af fiskerisektoren, er der fastsat nærmere bestemmelser for Italiens bidrag i 
forbindelse med den fællesskabsstøtte, som er fastsat i de 
nævnte forordninger, og den refererer til disse. De regio­
nale myndigheder er følgelig forpligtet til at følge de 
nationale retningslinjer og dermed rette sig efter de 
pågældende flerårige udviklingsprogrammer, der er 
godkendt eller skal godkendes af Kommissionen, samt 
overholde de støttesatser og de betingelser for støttebe­
rettigelse, der er fastsat i Fællesskabets forskrifter på 
dette område. 
Kommissionen har noteret sig, at de italienske myndig­
heder i forbindelse med anvendelsen af forordning 
(EØF) nr. 355/77, som nu er erstattet af forordning 
(EØF) nr. 4042/89, yder støtte til transportmidler til 
distribution af fiskerivarer og til indkøb af edb-anlæg, og 
at de støttesatser og betingelser for støtteberettigelse, der 
er fastsat i de nævnte forordninger, overholdes. 
Med hensyn til støtte til forskning har Kommissionen 
noteret sig, at den ramme, der er fastlagt i den førnævnte 
nationale plan for fiskeriet, og som indebærer støtte til 
forskning i visse institutioner, som offentliggør deres 
forskningsresultater, vil blive overholdt i det foreliggende 
tilfælde. 
På denne baggrund har Kommissionen besluttet at 
afslutte proceduren efter Traktatens artikel 93, stk. 2, 
der var indledt over for de foranstaltninger, som er 
fastsat i bekendtgørelse nr. 3 af 14. februar 1979 med 
senere ændringer, under hensyn til følgende bemærk­
ninger: 
Kommissionen opfordrer de italienske myndigheder til at 
holde den informeret om gennemførelsen af denne støt­
teforanstaltning ved fremsendelse af årlige rapporter med 
en liste over alle enkeltprojekter med nærmere beskri­
velse af disse. Kommissionen forbeholder sig ret til at 
ændre sin nuværende vurdering, hvis den senere konsta­
terer forhold, der er uforenelige med fællesskabsretten, 
især hvad angår overholdelsen af målene i de flerårige 
italienske programmer, der er vedtaget eller vil blive 
vedtaget ifølge fællesskabsforskrifterne på dette område.